
Bácsalmás Város Önkormányzata Polgármesterének
5/2026. (IV. 1.) önkormányzati rendelete

a Bácsalmási Közös Önkormányzati Hivatal köztisztviselőinek juttatásairól és támogatásáról


[1] E rendelet célja a köztisztviselőket megillető illetménykiegészítések és pótlékok meghatározása.
[2] A fenti cél megvalósulása érdekében Bácsalmás Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 234. § (3)-(4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, Képviselő-testület és Szervei Szervezeti és Működési Szabályzatáról szóló 13/2025. (X. 31.) önkormányzati rendelet 1. melléklete alapján a Humánpolitikai Bizottság és a Pénzügyi és Fejlesztési Bizottság véleményének kikérésével a következőket rendeli el:
1. §
(1) A rendelet hatálya a Bácsalmási Közös Önkormányzati Hivatal közszolgálati jogviszonyban álló köztisztviselőire és ügykezelőire terjed ki.
(2) A rendelet szabályait a részmunkaidőben közszolgálati jogviszonyban foglalkoztatottakra munkaidő-arányosan kell alkalmazni.
2. §
A Hivatalnál foglalkoztatott köztisztviselők vonatkozásában 2026. évben a köztisztviselői illetményalap 66.000 Ft.
3. §
Az osztályvezetők vezetői pótlékja az alapilletményük 10 %-a.
4. §
Az aljegyző illetményét kinevezéskor összegszerűen a polgármester, azt követően a jegyző állapítja meg a polgármester egyetértése mellett.
5. §
(1) A Hivatal köztisztviselői 2026. év január 1. napjától
a)	felsőfokú iskolai végzettség esetén alapilletményük 10 %-ának,
b)	középfokú iskolai végzettség esetén alapilletményük 10 %-ának
megfelelő mértékű illetménykiegészítésre jogosultak.
(2) A Hivatal köztisztviselői 2026. január 1. napjától
a)	felsőfokú iskolai végzettség esetén alapilletményük 35 %-ának,
b)	középfokú iskolai végzettség esetén alapilletményük 30 %-ának
megfelelő mértékű illetménypótlékra jogosultak.
6. §
A köztisztviselőt és az ügykezelőt a Kttv. rendelkezései alapján alanyi jogon megillető juttatásokon kívül - a Közszolgálati Szabályzatban meghatározottak szerint - az alábbi juttatások illetik meg:
a)	illetményelőleg;
b)	tanulmányok folytatása csak tanulmányi szerződés alapján, csak az abban foglalt mértékig támogatható. Tanulmányi szerződés csak előirányzat egyidejű biztosítása mellett köthető;
c)	eseti jutalom a Képviselő-testület által jóváhagyott előirányzat keretein belül adható;
d)	szociális támogatásban - kérelmére - az őt közvetlenül érintő rendkívüli események (baleset, sérülés, betegség, gyermekszületés, haláleset, hosszabb jövedelem-kiesés stb.) alkalmával a mindenkor hatályos helyi szociális rendelet eseti segély mértéke szerint részesíthető.
7. §
A helyi önkormányzat folyamatosan figyelemmel kíséri nyugállományú köztisztviselőinek szociális helyzetét. Rászorultság alapján pénzbeli vagy természetbeni támogatásban részesíti a hivatal nyugállományú köztisztviselőjét.
8. §
Ez a rendelet 2026. április 2-án lép hatályba.
9. §
Hatályát veszti a Bácsalmási Közös Önkormányzati Hivatal köztisztviselőinek juttatásairól és támogatásáról szóló 9/2021.(III.12.) önkormányzati rendelet.




	Németh Balázs	Patocskai Ibolya
	polgármester 	jegyző 


Záradék:

Megalkotta Bácsalmás Város Önkormányzatának Képviselő-testülete a 2026. március 31-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 
2026. április 1-én.

